Роден е на 15 януари 1891 година в хасковското село Криво поле. Завършва Военното училище в София. Взема участие в Балканските и Първата световна война. Награждаван е с ордени за храброст, а след това се уволнява с чин капитан от запаса. Започва да търгува с тютюн. Освен това Тодоров притежава печатница „Чикаго“ в Хасково и издава, като е и същевременно главен редактор на вестник „Утринна поща”. След като българските войски се оттеглят през 1944 година от Беломорска Тракия, Тодоров им предава тютюн на стойност 117 млн. лева като част от репарациите за окупацията на областта.